Izslēgšanas spēlēs “Dinamo” spēlējis piecas reizes, taču šobrīd komanda atrodas sešu sezonu “sausajā” sērijā. Debitēt Gagarina kausa izcīņā izdevās jau pirmajā sezonā, kurā tika atzīts bezierunu zaudējums pret Maskavas “Dynamo”. Tam sekoja divas supersērijas Sanktpēterburgas SKA un jau minēto Maskavas “Dynamo”, tomēr tālāk abās reizēs sekoja zaudējumi konferences pusfinālā. Gadu vēlāk atkal zaudējums pret “Torpedo”, kam seko pirmā sezona bez iekļūšanas ‘play-off”. Par laimi pauze nevilkās un izslēgšanas spēļu burvību varēja baudīt jau nākamajā sezonā, kur gan sīvā septiņu spēļu sērijā atzīts Doņeckas “Donbass” pārākums. Tā arī bija pēdējā reize izslēgšanas spēlēs. Sava veida izslēgšanas spēļu turnīrs tika aizvadīts 2013.gadā, kad līgas vājāko komandu konkurencē iegūts tā sauktais Cerību kauss.n